12.5.2010 Jurnalul Oficial al Uniunii Europene L 118/1 (Acte fără caracter legislativ) REGULAMENTE REGULAMENTUL (UE) NR. 407/2010 AL CONSILIULUI din 11 mai 2010 de instituire a unui mecanism european de stabilizare financiară CONSILIUL UNIUNII EUROPENE, având în vedere Tratatul privind funcționarea Uniunii Europene (TFUE), în special articolul 122 alineatul (2), având în vedere propunerea Comisiei Europene, întrucât: (1) Articolul 122 alineatul (2) din tratat prevede posibilitatea acordării de asistență financiară din partea Uniunii unui stat membru care se confruntă cu dificultăți sau este serios amenințat de dificultăți grave, cauzate de evenimente excepționale situate în afara controlului său. (2) Astfel de dificultăți pot fi cauzate de o deteriorare gravă a mediului economic şi financiar internațional. (3)  Criza financiară globală și declinul ecomonic fără precedent care au afectat lumea în ultimii doi ani au adus prejudicii grave creşterii economice şși stabilității financiare și au provocat o puternică deteriorare a situației deficitului și datoriei în statele membre. (4)  Adâncirea crizei financiare a condus la o deteriorare gravă, a condițiilor de împrumut în cazul mai multor state membre, deteriorare care depășeşte nivelul explicabil pe baza principiilor ecomomice. Netratată în regim de urgență, situația ajunsă în acest stadiu, ar putea constitui o ameninţare gravă la adresa stabilității, unității și integrității zonei euro în ansamblul său. (5)  Pentru a aborda această situație excepțională aflată în afara controlului statelor membre, este necesară insti- tuirea imediată a unui mecanism de stabilizare la nivelul Uniunii în vederea menținerii stabilității financiare în Uniunea Europeană. Un astfel de mecanism ar trebui să permită Uniunii să reacționeze în mod coordonat, rapid şi eficace în cazul unor dificultăți acute înregistrate de un anumit stat membru. Activarea acestuia se va desfăşura în contextul unui sprijin comun UE/Fondul Monetar Internaţional (FMI). (6)  Ca urmare a implicațiilor lor financiare deosebite, deciziile de acordare a asistenței financiare din partea Uniunii în temeiul prezentului regulament necesită exer- citarea de competențe de executare care ar trebui conferite Consiliului. (7) În cazul activării acestui mecanism, ar trebui impuse condiții stricte de politică economică în vederea menţinerii sustenabilității finanțelor publice ale statului membru beneficiar şi a refacerii capacității sale de auto- finanțare de pe piețele financiare. (8) Comisia ar trebui să verifice cu regularitate dacă sunt prezente în continuare circumstanțele excepționale care amenință stabilitatea financiară a Uniunii Europene în ansamblul său. (9)  Mecanismul existent de asistență financiară pe termen mediu pentru statele membre care nu fac parte din zona curo, constituit prin Regulamentul (CE) nr. 332/2002 al Consiliului (!), ar trebui să rămână în Vigoare, ADOPTĂ PREZENTUL REGULAMENT: Articolul 1 Obiectiv și domeniu de aplicare În vederea menţinerii stabilității financiare în Uniunea Europeană, prezentul regulament stabileşte condițiile și proce- durile în temeiul cărora poate fi acordată asistență financiară din partea Uniunii unui stat membru care este afectat sau serios amenințat de perturbări economice sau financiare grave, cauzate de evenimente excepționale situate în afara controlului său, luând în considerare posibila aplicare a mecanismului existent de asistenţă financiară pe termen mediu pentru balanţele de plăți ale statelor membre care nu fac parte din zona euro, astfel cum se prevede în Regulamentul (CE) nr. 332/2002. (!) Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanţele de plăți ale statelor membre JO L 53, 23.2.2002, p. 1).